CELEX: 32004R2263
Language: sk
Date: 2004-12-28 00:00:00
Title: Nariadenie Komisie (ES) č. 2263/2004 z 28. decembra 2004 o stanovení štandardných hodnôt, ktoré sa majú používať pri výpočte finančnej kompenzácie a jej preddavku vzhľadom na produkty rybného hospodárstva stiahnuté z trhu počas rybárskeho roka 2005

30.12.2004   
            
            
               SK
            
            
               Úradný vestník Európskej únie
            
            
               L 389/22
            
         
      NARIADENIE KOMISIE (ES) č. 2263/2004
   z 28. decembra 2004
   o stanovení štandardných hodnôt, ktoré sa majú používať pri výpočte finančnej kompenzácie a jej preddavku vzhľadom na produkty rybného hospodárstva stiahnuté z trhu počas rybárskeho roka 2005
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 104/2000 zo 17. decembra 1999 o spoločnej organizácii trhov s výrobkami rybolovu a akvakultúry (1), a najmä na jeho článok 21 ods. 5 a 8,
   keďže:
   
               (1)
            
            
               Nariadenie (ES) č. 104/2000 stanovuje finančnú kompenzáciu, ktorá sa má vyplácať organizáciám výrobcov, ktorí za určitých podmienok stiahnu z trhu produkty uvedené v prílohe I, písm. A a B uvedeného nariadenia. Výška takejto finančnej kompenzácie by sa mala znížiť o štandardné hodnoty v prípade produktov plánovaných na iné účely než ľudskú konzumáciu.
            
         
               (2)
            
            
               Nariadenie Komisie (ES) č. 2493/2001 z 19. decembra 2001 o odbyte niektorých produktov rybolovu, ktoré boli stiahnuté z trhu (2) špecifikuje spôsoby disponovania s produktmi stiahnutými z trhu. Hodnota takýchto produktov sa má stanoviť na pevnej úrovni pre každý z týchto spôsobov disponovania zohľadňujúc priemerné výnosy, ktoré bolo možné získať z takéhoto disponovania v rôznych členských štátoch.
            
         
               (3)
            
            
               Podľa článku 7 nariadenia Komisie (ES) č. 2509/2000 z 15. novembra 2000 stanovujúceho podrobné pravidlá uplatňovania nariadenia Rady (ES) č. 104/2000, pokiaľ ide o vyplácanie finančnej náhrady za stiahnutie určitých produktov rybolovu z trhu (3), zvláštne pravidlá stanovujú, že ak organizácia výrobcu alebo jeden z jej členov dá svoje produkty do predaja v členskom štáte inom než krajina, v ktorej je registrovaný, treba informovať orgán zodpovedný za poskytnutie finančnej kompenzácie. Tento orgán je orgánom v členskom štáte, v ktorom je organizácia výrobcu registrovaná. Štandardná odpočítateľná hodnota by preto mala byť hodnota platná v tomto členskom štáte.
            
         
               (4)
            
            
               Rovnaký spôsob výpočtu by sa mal použiť na zálohy finančnej kompenzácie uvedenej v článku 6 nariadenia (ES) č. 2509/2000.
            
         
               (5)
            
            
               Opatrenia stanovené v tomto nariadení sú v súlade so stanoviskom Riadiaceho výboru pre produkty rybného hospodárstva,
            
         PRIJALA TOTO NARIADENIE:
   Článok 1
   Na rybársky rok 2005 sú štandardné hodnoty, ktoré sa majú používať pri výpočte finančnej kompenzácie a s ňou súvisiacich preddavkov za produkty rybného hospodárstva stiahnuté z trhu organizáciami výrobcov a plánované na iné účely než ľudská konzumácia, ako sa uvádza v článku 21 ods. 5 nariadenia (ES) č. 104/2000, uvedené v prílohe k tomuto nariadeniu.
   Článok 2
   Štandardná hodnota, ktorá sa má odrátať od finančnej kompenzácie a s ňou súvisiaceho preddavku, bude tá, ktorá sa používa v členskom štáte, v ktorom je organizácia registrovaná.
   Článok 3
   Toto nariadenie nadobúda účinnosť dňom po jeho uverejnení v Úradnom vestníku Európskej únie.
   Uplatňuje sa od 1. januára 2005.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 28. decembra 2004
      
         
            Za Komisiu
         
         Joe BORG
         
         
            člen Komisie
         
      
   
   
      (1)  Ú. v. ES L 17, 21.1.2000, s. 22.
   
      (2)  Ú. v. ES L 337, 20.12.2001, s. 20.
   
      (3)  Ú. v. ES L 289, 16.11.2000, s. 11.
   
      PRÍLOHA
      Štandardné hodnoty
      
                  Použitie produktov stiahnutých z trhu
               
               
                  EUR/tonu
               
            1.   Použité po spracovaní na potravu (výkrm zvierat):
               
            a)   Sleď druhu Clupea harengus a makrela druhu Scomber scombrus a Scomber japonicus:
               
            
                  
                              —
                           
                           
                              Dánsko a Švédsko
                           
                        
               
                  70
               
            
                  
                              —
                           
                           
                              Spojené kráľovstvo
                           
                        
               
                  50
               
            
                  
                              —
                           
                           
                              ostatné členské štáty
                           
                        
               
                  17
               
            
                  
                              —
                           
                           
                              Francúzsko
                           
                        
               
                  1
               
            b)   Garnáty druhu Crangon crangon a hlbinné krevety (Pandalus borealis):
               
            
                  
                              —
                           
                           
                              Dánsko a Švédsko
                           
                        
               
                  0
               
            
                  
                              —
                           
                           
                              ostatné členské štáty
                           
                        
               
                  10
               
            c)   Ostatné produkty:
               
            
                  
                              —
                           
                           
                              Dánsko
                           
                        
               
                  40
               
            
                  
                              —
                           
                           
                              Švédsko, Portugalsko a Írsko
                           
                        
               
                  17
               
            
                  
                              —
                           
                           
                              Spojené kráľovstvo
                           
                        
               
                  28
               
            
                  
                              —
                           
                           
                              ostatné členské štáty
                           
                        
               
                  1
               
            2.   Použité čerstvé alebo konzervované (výkrm zvierat)
               
            a)   Sardinky druhu Sardina pilchardus a sardely (Engraulis spp.):
               
            
                  
                              —
                           
                           
                              všetky členské štáty
                           
                        
               
                  8
               
            b)   Ostatné produkty:
               
            
                  
                              —
                           
                           
                              Švédsko
                           
                        
               
                  0
               
            
                  
                              —
                           
                           
                              Francúzsko
                           
                        
               
                  30
               
            
                  
                              —
                           
                           
                              ostatné členské štáty
                           
                        
               
                  38
               
            3.   Použité ako návnada
               
            
                  
                              —
                           
                           
                              Francúzsko
                           
                        
               
                  50
               
            
                  
                              —
                           
                           
                              ostatné členské štáty
                           
                        
               
                  10
               
            
                  
                              4.
                           
                           
                              Použité na iné účely než krmivo pre zvieratá
                           
                        
               
                  0